[θε]ος αγαθος. [τα]δε ωμοσαν τοι ιτανιοι πα[ντες] δια δικταιον και ηραν και θ[εο]υς τους εν δικται και αθαν[α]ιαν πολιαδα και θεους οσσο[ις] εν αθαναιαι θυεται παντας [κ]αι δια αγοραιον και απολλω[ν]α πυθιον καθ ιερων νεοκαυ[τ]ων πολιν ταν ιτανιων ου πρ[οδ]ωσεω ουδε χωραν ουδε να[σ]ου[ς] τας των [ι]τανιων ουδε [πολ]εμιους επαξεω ουδε ναυ[ς] [τας] των ιτανιων προδωσεω [ουδε] των πολιταν προδωσεω [ουδεν]α ουδε χρηματα πολιτ[αν ο]υδε συλλογον ουδε συνωμο[σιαν] ποιησεω επι τωι κακιονι τ[ας πολ]ιος η των πολιταν ουδε αλ[λω]ι συνεσσεομαι ουδενι αι τι[ς] [κα χ]ρηιζηι τουτων τ[ι π]οιειν αλ[λ] ερεω ποτι τους αρχοντας ου[δε γας] αναδασμον ουδε οικιαν [ουδε] οικοπεδων ουδε χρεων α[ποκ]οπαν ποιησεω ουδε δικαν ε[παξε]ω ξενικαν των πολιταν [ουδε]νι εριθεοταν παρεορεσι ου[δεμι]αι. ουδε βουλευσεω περι τα[ς πολ]ιος κακον ουδεν πολιτεο[σεομ]αι δε επ ισαι και ομοιαι και θι[νων κ]αι ανθρωπινων παντων κα[τα τ]ους νομους τους προυπα[ρχ]οντας οσσοις χρεωμεθα πε[ρι] [τα] θινα και τους νυν εθεμεθα κ[αι] [κα] τινας αλλους υστερον θεω[μ]εθα η πε[ρι τα ----] η περι τα πολ[ιτι]κα και ου πρ[ολειψε]ω ταν πολιτε[ι]αν ουτε ε[ν πολε]μωι ουτε εν ει[ρ]ηναι κατα το δ[υν]ατον. τοις δ ε[υ]ορκεοσι και κατεχουσι τον [ορκο]ν τεκνων ονασ[ι]ν γινεσθ[αι] [κ]αι γαν ενκαρπο[ν] φ[ερ]ειν και [προ]βατα ευθην[ει]ν κα[ι αλλ]α πολ[λ]α και αγαθα [γινε]σθαι [κα]ι αυτω[ι] [κ]αι τοις τεκνο[ις] τοις δε επιορκε[ο]σι μητε γαν φερειν μητε τεκν[ω]ν ονασιν γινεσθαι μητε προ[βα]τα ευθηνειν εξολλυσθαι δε [κα]κως κακους και αυτους και γ[εν]εαν αυτων.
Crete, E. — Itanos — beg. 3rd c. BC
 beg. 3rd c. BC